laion/Wikipedia-Exotic huggingface dataset:
מחנה העבודה קייליס

מחנה עבודת הכפייה קייליס (kailis, בליטאית - פרווה) היה מחנה עבודה נאצי ליהודי וילנה במהלך מלחמת העולם השנייה. הוא התבסס על מפעל פרווה ועור שהיה קיים לפני המלחמה והפיק בעיקר בגדי חורף עבור הצבא הגרמני. בשיאו, לאחר חיסול גטו וילנה בספטמבר 1943, התגוררו במחנה כ-1,500 יהודים. המחנה חוסל ועובדיו הוצאו להורג בפונאר ב-3 ביולי 1944, עשרה ימים בלבד לפני שהצבא האדום כבש את העיר. בווילנה היו כמה סדנאות ומפעלים לפרווה ועור, רובם בבעלות יהודים. לאחר הכיבוש הסובייטי ביוני 1940 הולאמו מפעלים פרטיים. שלושת מפעלי הפרווה "פרוות", "נוטריה" ו"אורסוס" אוחדו והתמזגו למפעל פרווה אחד. מפעל אחד היה ממוקם מאחורי בית העירייה של וילנה. כמעט מיד לאחר פלישת גרמניה לברית המועצות ביוני 1941 קיבל המפעל הוראות לייצר בגדי חורף עבור הוורמאכט. מנהלו נקט אמצעים להגנה על עובדיו, שהיו יהודים ברובם, מפני הזוועות שבוצעו בגטו וילנה ובטבח פונאר. לדוגמה, ב-9 בספטמבר עתר המנהל בהצלחה לממשל הגרמני וזה הסכים שיוקדשו ארבעה בתים בגטו לעובדי קייליס. ב-5 באוקטובר 1941 הועבר המפעל למתקנים הגדולים של המפעל שפונה מעובדיו, אלקטריט, מפעל למקלטי רדיו. את המהלך ארגן אוסקר גליק, יהודי אוסטרי שהצליח להשיג מסמכי פולקסדויטשה, ומאוחר יותר הפך למעשה למנהל המפעל. באותה תקופה היו במפעל 448 עובדים. יחד עם בני המשפחה (בסך הכל 800–1,000 איש) הם התגוררו בשני בניינים גדולים באתר המפעל. זה היה מקום בטוח יחסית; העובדים היו בין הראשונים לקבל היתרי עבודה (המכונה "השיין הצהוב" - Schein) שהגנו עליהם מפני אקציות - ריכוז יהודים לשם שליחתם לפונאר, שם נרצחו. ב-18 בינואר 1942 פגעה במפעל שרפה גדולה. הסיבה אינה ברורה. לדברי אברהם סוצקבר, זו הייתה פעולת חבלה של ארגון הפרטיזנים המאוחד, אך ייתכן שהייתה זו תאונה. במהלך החקירה גילו הגרמנים כי גליק הוא יהודי והוציאו להורג אותו ואת אשתו. במאי 1942 ערכו הגרמנים מפקד בנציבות הרייך אוסטלנד. במפקד נמנו 1,016 אנשים מ-348 משפחות בקייליס. 1942 הייתה "התקופה השקטה" שהעניקה הזדמנות ליצור חיי תרבות במחנה. היהודים הקימו בית ספר לילדים וספרייה קטנה, וקיימו תחרויות ספורט. למחנה הייתה משטרה ומרפאה יהודית משלה. באוגוסט – ספטמבר 1943 חוסל גטו וילנה ונותרו בעיר רק מחנות עבודת הכפייה קייליס ומחנה HKP ושתי קבוצות קטנות אחרות. אוכלוסיית קייליס תפחה. יהודים רבים השתמשו במחנה כמפלט זמני לפני שמצאו מסתור טוב יותר או הצטרפו לפרטיזנים היהודים ביערות. לדברי יצחק ארד, כ-600 יהודים עברו במחנה. ב 15 באוקטובר ערך ברונו קיטל בדיקה יסודית במחנה והוציא להורג כ-30 יהודים שלא יכלו להסביר את נוכחותם במחנה. הבדיקות בוצעו עוד כמה פעמים. בנובמבר קיבל קייליס מפקד חדש, איש האס אס ריכטר. הוא הנהיג שליטה רבה יותר במחנה והרכיב רשימה של תושביו. הרשימה הכילה כ-1,350 שמות, אם כי כמאה נוספים חששו להירשם. ב-27 במרץ 1944 רוכזו ילדי המחנה מתחת לגיל 16 במבצע בפיקודו של מרטין וייס. הם הובלו לתחנת הרכבת; גורלם אינו ידוע. הספר השחור פרסם עדות על כך שהילדים הובלו לקרקוב שם שימשו כתורמי דם ועור לחיילים גרמנים פצועים. ב-20 באפריל הועברו 80 פועלים מקייליס לפונאר כדי לחפור ולשרוף גופות במסגרת מבצע 1005. ב-3 ביולי 1944 רוכזו עובדי קייליס שנותרו, הועברו לפונאר ונרצחו. בסך הכל נרצחו באותו יום בפונאר 2,000–2,500 יהודים ממחנות שונים. מדיה וקבצים בנושא מחנה העבודה קייליס בוויקישיתוף מידע על גליק בחוברת הוראה באתר יד ושם מידע באתר יד ושם מידע באתר יד ושם על רצח יהודים בפונאר ושריפת הגופות על ידי יחידה 1005, באתר יד ושם
איגור צ'יסלנקו

איגור לאונידוביץ' צ'יסלנקו (ברוסית: И́горь Леони́дович Числе́нко; ‏4 בינואר 1939 – 22 בספטמבר 1994) היה כדורגלן סובייטי, ששיחק בעמדת החלוץ. צ'יסלנקו נולד במוסקבה שבברית המועצות בשנת 1939, ובמשך רוב הקריירה שיחק בדינמו מוסקבה. הוא ערך בה 228 הופעות בליגה הסובייטית וכבש 71 שערים. הוא זכה עמה בשתי אליפויות ובגביע אחד. במדי נבחרת ברית המועצות עשה את הופעת הבכורה ב-3 באוקטובר 1959 נגד סין בבייג'ינג. שערו הראשון הגיעה ב-27 באוקטובר 1962 בניצחון 0–5 על אורוגוואי. צ'יסלנקו נבחר על ידי מאמן הנבחרת, גבריל קצ'לין, להשתתף במשחקי מונדיאל 1962 בצ'ילה. במהלך הטורניר כבש שני שערים נגד קולומביה בשלב הבתים ובהפסד 2–1 ברבע הגמר למארחת. במשחק נגד אורוגוואי כבש שער נוסף, אך קפטן הנבחרת איגור נטו ביקש לפסול אותו מכיוון ולא היה הוגן. הכדור נכנס לשער מהצד החיצוני שלו בעקבות חור ברשת. גם ביורו 1964 צ'יסלנקו היה ושיחק בשני משחקי הטורניר, כולל בהפסד 2–1 בגמר למארחת ספרד. טורניר גדול הבא היה מונדיאל 1966 באנגליה בו צלח לכבוש שני שערים גם כן. לאחר שכבש נגד איטליה בשלב הבתים והונגריה ברבע הגמר. ברית המועצות נעצרה בחצי הגמר בהפסד 2–1 לגרמניה המערבית. הנבחרת הגיעה להישג השיא שלה בתחרות הכללית עם מקום רביעי. צ'יסלנקו כבש את הצמד הראשון שלו ב-3 ביוני 1967 במשחק ידידות נגד צרפת, במהלך ניצחון 2–4 עליהם בפריז. הוא עשה זאת שוב, הפעם נגד אנגליה ב-6 בדצמבר ובסיום אותה שנה כבש 10 שערים ב-13 משחקים בלבד. ב-21 במאי 1968 כבש צ'יסלנקו את השער האחרון שלו נגד צ'כוסלובקיה, והופעתו האחרונה הייתה ב-1 ביוני נגד אותה הנבחרת. הטורניר האחרון בו נכלל היה יורו 1968 אך מצא את עצמו רק יושב על הספסל. בסך הכל ערך במדיה 53 הופעות וכבש 20 שערים. דינמו מוסקבה אליפות ברית המועצות (2): 1959, 1963 הגביע הסובייטי: 1967 נבחרת ברית המועצות מקום רביעי בגביע העולם: 1966 סגנית אליפות אירופה: 1964 מדיה וקבצים בנושא איגור צ'יסלנקו בוויקישיתוף איגור צ'יסלנקו, באתר Transfermarkt איגור צ'יסלנקו, באתר National Football Teams איגור צ'יסלנקו, באתר FootballDatabase.eu
המחדש

המחדש הוא אתר חדשות ומדיה חרדי. האתר עלה לאוויר באפריל 2018 בשם "פינטל נט" על ידי ישראל בוקשפן וחבריו. בפברואר 2020 הוא עבר שינוי חזותי ושמו שונה ל"המחדש". באתר פעלה במשך מספר שבועות תוכנית "המתראיין" אותה הגיש העיתונאי אבי גרינצייג. בתוכנית הובאו ראיונות עם חברי כנסת ואישי ציבור. לאחר מספר שבועות ברשת האתר ירד מהאוויר לצורך חידוש, ועלה שוב באפריל 2020. במאי 2020 הושג הסכם עם חברת "הדרן" לפתיחת האתר במכשירים הכשרים של החברה. באתר משודר מדי יום שיעור חברותא בדף היומי מפי הרב יונתן שטנצל, פינת הלכה מאת הרב בנימין חותה, משדר חיזוק יומי מאת הרב חיים רבי. פינת הסגולות מפי רבי יואל משה פינטו, בנו ממשיך דרכו של מרן האדמו"ר רבי יאשיהו פינטו שליט״א רבה הראשי של מרוקו ושיעור פרשת שבוע מפי הרב ישראל דרעי. באתר מדור למוזיקה חסידית ומצעד מוזיקה שבועי 'חמישייה מנצחת׳ בשיתוף רדיו קול ברמה בתוכניתו של יואלי דיקמן 'לילה מנצח', אותה מגיש ישראל רוזן. בינואר 2021 נרשמו 1,000,000 כניסות לאתר. במאי 2021 הושקה אפליקציית מובייל לאתר. עורך ראשי: יוחאי דנינו. עורכי משנה: מנחם קולדצקי, משה נוי. כתב כנסת: ארי כהן. כתב חרדים: חיים גפן. כתב מוזיקה: ישראל רוזן. מבזקים: שמחה חסיד. מנהל שיווק: אברימי קליגר. מנהל טכני: יאיר ברויער. מפקח תכנים רוחני: ישראל בוקשפן. מנכ"ל: דב מילר אתר האינטרנט הרשמי של המחדש המחדש, ברשת החברתית פייסבוק המחדש, ברשת החברתית אקס (טוויטר) המחדש, ברשת החברתית אינסטגרם המחדש, סרטונים בערוץ היוטיוב משה וולף, אתר 'המחדש' הטרי מציג: מיליון כניסות בחודש, באתר פשקוויל, ‏2021-01-31 המחדש - אפליקציות ב-Google Play, באתר play.google.com אתר 'המחדש' מתחדש: יוחאי דנינו מונה לעורך הראשי, באתר אקטואליק, ‏2023-07-06
הקונגרס המחוזי בניו יורק

הקונגרס המחוזי בניו יורק היה ארגון שהוקם בשנת 1775 במהלך המהפכה האמריקאית, על ידי מורדים, כתחליף לאספה במחוז ניו יורק. הקונגרס החליף את "ועדת המאה". היו שלושה קונגרסים פרובינציאליים (אנ') עד להקמת האמנה החוקתית הראשונה. הקונגרס המחוזי בניו יורק הוחלף ב-10 ביולי 1777. Launitz-Schurer, Leopold, Loyal Whigs and Revolutionaries, The making of the revolution in New York, 1765-1776, 1980, ISBN 0-8147-4994-1 David Harding, Harding, Sam Rovit, Mastering the Merger: Four Critical Decisions that Make Or Break the Deal, William S. Hein & Co., Inc., 2004, ISBN 978-1-59139-438-9. (באנגלית) Tony Mauro, Illustrated Great Decisions of the Supreme Court, CQ Press, 2005-12-07, ISBN 978-1-4522-6733-3. (באנגלית) Paul R. Misencik, Sally Townsend, George Washington's Teenage Spy, McFarland, 2015-11-05, ISBN 978-0-7864-9987-8. (באנגלית) Alfred Billings Street, The Council of Revision of the State of New York: Its History, a History of the Courts with which Its Members Were Connected, Biographical Sketches of Its Members, and Its Vetoes, William Gould, 1859. (באנגלית) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
ג'וש וייטהאוס

ג'ושוע ג'ורג' וייטהאוס (באנגלית: Joshua George Whitehouse; נולד ב-27 בפברואר 1990) הוא שחקן ומוזיקאי אנגלי, אשר ידוע בעיקר מהופעתו בסדרת הטלוויזיה של ה-BBC "פולדארק" (2017–2018), בסדרת הדרמה "דייזי ג'ונס והסיקס" משנת 2023, ובתפקידים ראשיים בסרט "Northern Soul", ובסרט הרימייק "איזה מין נוער" (אנ'). עוד כיכב בקומדיה לחג המולד "אביר לחג" של נטפליקס. ג'ושוע ג'ורג' וייטהאוס נולד בצ'סטר, מחוז צ'שייר שבצפון-מזרח אנגליה ב-27 בפברואר 1990. הוא למד בתיכון בישוף הבר (אנ') בעיירה מלפס (אנ') ולאחר מכן עבר ללמוד קרוב יותר לביתו בתיכון קווינס פארק (אנ') בפרוור קווינס פארק (אנ'), חלק מפרוורי העיר צ'סטר. בשנת 2014, בסרט הבכורהשלו, וייטהאוס שיחק בתפקיד הראשי בתור מאט בסרט "Northern Soul" לצד שחקנים כמו סטיב קוגן וג'יימס לאנס. בשנת 2016 הוא שיחק בסרט "The Receptionist" של הבמאית הטאיוואנית ג'ני לו (אנ'); על מכון עיסוי לא חוקי בלונדון, שעוקב אחר חייהם של העובדים והלקוחות כפי שהם נראים דרך עיניו של פקיד הקבלה במקום. ב-2017, הוא החל לשחק בתור יו ארמיטאג' בעונה השלישית של סדרת הדרמה של ה-BBC, "פולדארק", לצד איידן טרנר ואלינור טומלינסון. ב-2018, הוא היה אמור לשחק בתפקיד ראשי לא ידוע בסדרת פריקוול ל"משחקי הכס" שלא הופקה לבסוף. בשנת 2019, הוא כיכב יחד עם ונסה הדג'נס בסרט חג המולד של נטפליקס "אביר לחג" (אנ'). ב-2020, הוא שוב כיכב בתפקיד ראשי בתור רנדי, לצד ג'סיקה רות' בסרט הנעורים "איזה מין נוער" (אנ'). בשנת 2021 הוא שיחק הוא שיחק בסרט ההיסטורי הסיני "1921" המספר את סיפור הקמת המפלגה הקומוניסטית של סין בקונגרס הלאומי הראשון של המפלגה הקומוניסטית הסינית שנערך בשנחאי. הסרט יצא לאקרנים ב-1 ביולי 2021, מאה שנים בדיוק לאחר הקמת המפלגה. בשנת 2023, הוא כיכב בתור אדי ראונדטרי, בסיסט ואחד מהחברים המייסדים של להקת The Six, במיני-סדרת הדרמה "דייזי ג'ונס והסיקס" של אמזון פריים וידאו. בשנת 2024, הוא תרם את קולו לסרט האנימציה "להציל את היער" (אנ') שם דיבב את דמותו של בוטן. ג'וש וייטהאוס, במסד הנתונים הקולנועיים IMDb (באנגלית) ג'וש וייטהאוס, באתר MusicBrainz (באנגלית) Fleming, Jr., Mike (3 בינואר 2017). "MGM Sets 'Poldark's Josh Whitehouse For 'Valley Girl' Musical, In Nicolas Cage Role". Deadline Hollywood. נבדק ב-16 בפברואר 2019. {{cite web}}: (עזרה) Van Boom, Daniel, Game of Thrones prequel: What's next after the season 8 finale? Cnet, MAY 20, 2019 Cooper, Gael Fashingbauer, Josh Whitehouse joins Naomi Watts as Game of Thrones prequel star Cnet, OCTOBER 31, 2018 Fleming, Jr., Mike (3 בינואר 2017). "MGM Sets 'Poldark's Josh Whitehouse For 'Valley Girl' Musical, In Nicolas Cage Role". Deadline Hollywood. נבדק ב-16 בפברואר 2019. {{cite web}}: (עזרה)
אנדריי פבלוביץ' סובוטין

אַנדרֵיי פַּבלוביץ׳ סוּבּוֹטין (ברוסית: Андре́й Па́влович Суббо́тин;‏ 1852 – 14 במרץ 1906) היה כלכלן באימפריה הרוסית. בוגר הפקולטה למשפטים באוניברסיטת מוסקבה. הוא לימד מדעי מסחר וכלכלה במוסדות חינוך שונים בסנקט פטרבורג. לאחר שעזב את תחום ההוראה, עסק במחקרים כלכליים ברוסיה ומחוצה לה בשיתוף שרי הממשלה של ממשלת הצאר. בשנים 1885–1894 ערך את "כתב העת הכלכלי" (Экономический журнал). במאמריו הכלכליים הוא כתב את דעתו בנוגע להרחבת הפעילות הכלכלית, חיזוק המיסוי העקיף והצורך במס הכנסה. ב־14 במאי 1906 הוא נפטר בסימאיז (Симеи́з) סמוך ליאלטה שבשטח אוקראינה של ימינו. סובוטין ערך בשנת 1887 מחקר מקיף על כלכלת היהודים בתחום המושב ולמעשה היה הראשון שערך מחקר מקיף שכזה ובו סקר את הפעילות הכלכלית של היהודים. הוא לא הסתפק בנתונים כלכליים בלבד אלא שאף להכיר את מנהגי הדת והתרבות של היהודים ואת כל זה תיאר בספרו המקיף שיצא בשנת 1888 ושמו "בתחום מושבם של היהודים". בספרו זה הוא ניפץ כמה מהנחות היסוד לגבי היהודים. הוא מצא שהיהודים ובעיקר היהודיות חלשים מאוד בחישובים, וזאת עקב ההיקפים המצומצמים של המסחר בהם עסקו, כך שרובם לא הסתדרו בפעולות חשבוניות מעל המספר מאה. כן הוא תיאר יהודים העוסקים בהצלחה בעבודות חקלאיות. הוא תיאר את היהודים הנתונים בתוך מסגרות של עזרה הדדית וגמילות חסדים, אך במסחר הם היו נכונים לשלוף ציפורניים אחד מול השני. בוילנא הוא תיאר חיים בדלות נוראה של היהודים המתגוררים במאורות תת-קרקעיות במרתפים. באותן שנים של פוגרומים ניסה סובוטין לפעול למען היהודים בחוגי השלטון. לאחר מותו נכתב עליו כי היה מהנציגים המעטים של העם הרוסי שניסה להשיג ליהודים תנאי מחיה הוגנים באימפריה הרוסית, במעשים ולא רק במילים. סובוטין חיבר ספרים ומאמרים רבים. ספרו "בתחום מושבם של היהודים" תורגם לעברית על ידי יונה גונופולסקי, ויצא בהוצאת "קדימה" (2020-21) המתמחה בתרגום ספרים מהרפורטואר הרוסי. את המבוא לספר, המבהיר את חשיבותו הרבה למחקר ההיסטורי, כתב פרופ' גור אלרואי. מאיה פולק, ‏כך היינו: יום-יום בשגרת פוגרומים, בעיתון מקור ראשון, 25 בדצמבר 2020 יעקב שביט, הספר מציג תמונה של עולם הניגודים של היהודים באימפריה הרוסית, באתר הארץ, 8 בפברואר 2023
חורחה לנדבורג ג'וניור

חורחה דייוויד לנדבורג ג'וניור (באנגלית: Jorge David Lendeborg Jr.; נולד ב-21 בינואר 1996) הוא שחקן אמריקאי, יליד הרפובליקה הדומיניקנית. לנדבורג נולד בסנטו דומינגו, הרפובליקה הדומיניקנית, ועבר למיאמי, פלורידה שבארצות הברית, בסביבות גיל ארבע. את הופעת הבכורה שלו במשחק הוא עשה בסרט "The Land" משנת 2016. מאז הוא הופיע בסרטי גיבורי העל של היקום הקולנועי של מארוול, ספיידרמן: השיבה הביתה משנת 2017 ובסרט ספיידרמן: רחוק מהבית משנת 2019. הוא שיחק בקומדיה הרומנטית באהבה, סיימון משנת 2018, ובסרט באמבלבי בו שיחק לצד היילי סטיינפלד. לנדבורג הופיע גם בסרטם של רוברט רודריגז וג'יימס קמרון, אליטה: מלאך קרב, משנת 2019. בשנת 2020 שיחק בסרטו הראשון של ג'ון לגוויזאמו כבמאי "Critical Thinking" בתור איטו. מדיה וקבצים בנושא חורחה לנדבורג ג'וניור בוויקישיתוף חורחה לנדבורג ג'וניור, ברשת החברתית אינסטגרם חורחה לנדבורג ג'וניור, במסד הנתונים הקולנועיים IMDb (באנגלית) חורחה לנדבורג ג'וניור, באתר AllMovie (באנגלית) חורחה לנדבורג ג'וניור, באתר Rotten Tomatoes (באנגלית) חורחה לנדבורג ג'וניור, באתר Metacritic (באנגלית) חורחה לנדבורג ג'וניור, באתר דיזר Briers, Michael. "Report: Spider-Man: Homecoming Casting Sheet Reveals Bokeem Woodbine To Be The Shocker". We Got This Covered. נבדק ב-22 ביוני 2017. {{cite web}}: (עזרה) Condé Nast, Jorge Lendeborg Jr. on the Heart of "Bumblebee" and Impressing His Biggest Critic, Teen Vogue, ‏2018-12-20 (באנגלית אמריקאית) Kit, Borys (20 ביוני 2016). "'Spider-Man: Homecoming' Adds Trio of Newcomers (Exclusive)". The Hollywood Reporter. נבדק ב-22 ביוני 2017. {{cite web}}: (עזרה) Kit, Borys (20 בינואר 2017). "'Spider-Man: Homecoming' Actor Jorge Lendeborg Jr. Joins YA Movie 'Simon vs. the Homo Sapiens Agenda' (Exclusive)". The Hollywood Reporter. נבדק ב-22 ביוני 2017. {{cite web}}: (עזרה) Ford, Rebecca (11 ביולי 2017). "'Transformers' Spinoff 'Bumblebee' Casts Jorge Lendeborg Jr. as Male Lead (Exclusive)". The Hollywood Reporter. נבדק ב-12 ביולי 2017. {{cite web}}: (עזרה) "Alita: Battle Angel Film Casts Actor Jorge Lendeborg Jr". Anime News Network. 9 באוקטובר 2016. נבדק ב-22 ביוני 2017. {{cite web}}: (עזרה) John Leguizamo, ‘Bumblebee’s Jorge Lendeborg Jr., Michael K. Williams To Star In ‘Critical Thinking’; Leguizamo Directing
שברגאן

שברגאן (בפשטו ובפרסית: شبرغان, תעתיק מדויק: שברע'אן) היא עיר בצפון אפגניסטן ובירת מחוז ג'וזג'אן. על פי תחזית רשמית לתאריך 21 בספטמבר 2020, התגוררו בשברגאן 192,724 בני אדם. ב-7 באוגוסט 2021 העיר נכבשה על ידי ארגון הטליבאן כחלק ממתקפת הטליבאן שהתקיימה במקביל לנסיגת כוחות ארצות הברית מאפגניסטן באותה השנה. שברגאן ממוקמת לאורך גדות הנהר סר-י פול (ספיד), 390 ק"מ צפון-מערבית לבירה קאבול על כביש הטבעת הראשי הלאומי המחברת את קאבול, קנדהאר, הראת, מזאר-י שריף, שברגאן, ע'זני, מיימנה, פול-י ח'ומרי (אנ') ומיידאן-שאר (אנ'). שדה התעופה שברגאן שוכן בין שברגאן לבין אקצ'ה. הטמפרטורה הממוצעת היא 20 מעלות צלזיוס. החודש הכי חם הוא יולי (34 מעלות צלזיוס). החודש הכי קר הוא ינואר (2 מעלות צלזיוס). כמות המשקעים הממוצעת היא 418 מילימטרים בשנה. חודש מרץ הוא החודש שיש בו הכי הרבה גשם (103 מ"מ גשם), וחודש יולי הוא החודש שיש בו הכי פחות גשם (1 מ"מ גשם). Barfield, Thomas J. (1982). The Central Asian Arabs of Afghanistan: Pastoral Nomadism in Transition. Dupree, Nancy Hatch. (1977). An Historical Guide to Afghanistan. 1st Edition: 1970. 2nd Edition (1977). Revised and Enlarged. Afghan Tourist Organization, 1977. Chapter 21 "Maimana to Mazar-i-Sharif." Ferrier, J. P. (1856), Caravan Journeys and Wanderings in Persia, Afghanistan, Turkistan and Beloochistan. John Murray, London. Hill, John E. (2009). Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE. BookSurge, Charleston, South Carolina. ISBN 978-1-4392-2134-1. Leriche, Pierre. (2007). "Bactria: Land of a Thousand Cities." In: After Alexander: Central Asia before Islam. Eds. Georgina Hermann and Joe Cribb. (2007). Proceedings of the British Academy 133. Oxford University Press. Sarianidi, Victor. (1985). The Golden Hoard of Bactria: From the Tillya-tepe Excavations in Northern Afghanistan. Harry N. Abrams, New York. מדיה וקבצים בנושא שברגאן בוויקישיתוף שברגאן, באתר אנציקלופדיה בריטניקה (באנגלית) מפה של שברגאן Afghanistan: Administrative Division (Provinces and Districts) - Population Statistics, Charts and Map, citypopulation.de "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא אפגניסטן ובנושא יישובים באסיה. אתם מוזמנים לתרום לוויקיפדיה ולהרחיב אותו.
ע'זני

ע'זני (בפשטו: غزني; בפרסית: غزنی) היא עיר במרכז אפגניסטן ובירת המחוז הקרוי על שמה. העיר שוכנת על רמה בגובה 2,219 מטרים מעל פני הים ומרוחקת כ-130 ק"מ דרום-מערבית לבירה קאבול. על פי תחזית רשמית לתאריך 21 בספטמבר 2020 התגוררו בע'זני 186,706 בני אדם. הטמפרטורה הממוצעת היא 15 מעלות צלזיוס. החודש הכי חם הוא יולי (30 מעלות צלזיוס). החודש הכי קר הוא ינואר (-4 מעלות צלזיוס). כמות המשקעים הממוצעת היא 440 מילימטרים בשנה. חודש אפריל הוא החודש הגשום ביותר (104 מ"מ גשם), וחודש יולי הוא החודש היבש ביותר (3 מ"מ גשם). מינרט מהמאה ה-12 בע'זני. צולם ביולי 2001 מבט על העיר העתיקה של ע'זני מצודת ע'זני, סתיו 2011 שערים חדשים שנבנו בע'זני, אפריל 2013 בית ספר לבנות בע'זני, אפריל 2013 אוניברסיטת ע'זני G. T. Vigne (1843). "Ghuzni". A Personal Narrative of a Visit to Ghuzni, Kabul and Afghanistan (2nd ed.). London: G. Routledge. OCLC 6388460. Edward Balfour (1885). "Ghazni". Cyclopaedia of India (3rd ed.). London: B. Quaritch. C. Edmund Bosworth, ed. (2007). "Ghazna". Historic Cities of the Islamic World. Leiden: Koninklijke Brill. "Ghazna". Grove Encyclopedia of Islamic Art & Architecture. Oxford University Press. 2009. Col James Tod's "Annals and Antiquities of Rajasthan" Vol. II, Annals of Jaisalmer, page 200, מדיה וקבצים בנושא ע'זני בוויקישיתוף ע'זני, באתר אנציקלופדיה בריטניקה (באנגלית) Afghanistan: Administrative Division (Provinces and Districts) - Population Statistics, Charts and Map, citypopulation.de "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא אפגניסטן ובנושא יישובים באסיה. אתם מוזמנים לתרום לוויקיפדיה ולהרחיב אותו.
יחסי לטביה–סין

יחסי לטביה–סין הם יחסי החוץ בין לטביה לבין סין. במהלך מלחמת העולם השנייה הגיעו לטבים לסין כדי להשתתף במלחמת סין–יפן השנייה לצד הסינים. ב-22 באוגוסט 1991 הודיע הסובייט העליון של הרפובליקה הסובייטית הסוציאליסטית הלטבית על השבת עצמאותה של לטביה. באותה שנה הכירה סין בעצמאותן של המדינות הבלטיות. ב-12 בספטמבר 1991 כוננו הרפובליקה העממית של סין ולטביה יחסים דיפלומטיים. בינואר 1992 הגיע ג'יאנג שיאויאן, דיפלומט של הרפובליקה הסינית (טאיוואן), לשלוש המדינות הבלטיות ויצר קשרים דיפלומטיים ברמה הקונסולרית עם לטביה. לטביה ורפובליקת סין חתמו על מסמך לפיו טאיוואן מוכרת כמדינה ריבונית ועצמאית. מאוחר יותר הקימה הרפובליקה הסינית קונסוליה כללית בריגה, בירת לטביה. לאחר שהרפובליקה הסינית הקימה את הקונסוליה הכללית שלה בלטביה, הוציאה הרפובליקה העממית של סין הצהרה בה הודיעה כי תסיר את שגרירותה בלטביה, אך לא ניתקה את היחסים הדיפלומטיים עם המדינה. במקביל, הרפובליקה העממית של סין החליטה להגביר את היחסים עם סין במדינות השכנות של לטביה ולמנוע תקריות דומות. ביולי 1994 שלחה ממשלת לטביה משלחת דיפלומטית לרפובליקה העממית של סין, והבטיחה לנתק את היחסים הדיפלומטיים והקונסולריים עם הרפובליקה הסינית, וחתמה על קומוניקט משותף עם הרפובליקה העממית של סין על נורמליזציה של היחסים בין שתי המדינות. ב-18 בספטמבר 2018, נשיא סין שי ג'ינפינג נפגש עם נשיא לטביה ריימונדס ויוניס שהגיע לסין כדי להשתתף בפורום קיץ דאבוס. ויוניס אמר כי אמריקה הלטינית וסין שומרות על אמון הדדי פוליטי טוב ועל שיתוף פעולה הדוק. לטביה דיברה רבות על היוזמה החשובה של "יוזמת החגורה והדרך" וסברה כי מנגנון שיתוף הפעולה בין מרכז ומזרח אירופה וסין חשוב מאוד ללטביה. לטביה מוכנה אף היא לקדם את פיתוח היחסים בין האיחוד האירופי לסין. לאחר הפגישה, שני ראשי המדינה היו עדים במשותף לחתימה על מסמכי שיתוף פעולה דו-צדדיים. היחסים בין המדינות הדרדרו בשנת 2022 לאור תמיכת סין ברוסיה, ממנה חששו הלטבים לאור הפלישה הרוסית לאוקראינה. סין ולטביה קיימו עסקאות סחר עוד לפני כינון היחסים הדיפלומטיים בין שתי המדינות; בשנת 1960 ייבאה סין היבשתית מהרפובליקה הסובייטית הסוציאליסטית הלטבית פרה חומה לטבית ו-30 ראשי בקר הוקצו למחוז הונאן. בשנת 2012 ייצאה סין ללטביה בשווי 554 מיליון דולר, ורוב הסחורות היו מכונות וציוד. סחר היצוא של לטביה לסין היבשתית עלה מיותר מ-40 מיליון דולר ליותר מ-70 מיליון דולר בשנת 2011, אך מאז ירד; בשנת 2012 יצוא לטביה לסין היבשתית היה פחות מ-70 מיליון דולר. מדיה וקבצים בנושא יחסי לטביה–סין בוויקישיתוף Despite Beijing's displeasure, Latvia plans to establish ties with Taiwan, יו פי איי, 17 בספטמבר 1992 Down to 14 + 1: Estonia and Latvia quit China’s club in Eastern Europe, POLITICO, ‏2022-08-11 (באנגלית אמריקאית)
פורמולה 1 עונת 1974

עונת 1974 הייתה העונה העשרים וחמש של אליפות הפורמולה 1, שאורגנה על ידי הפדרציה הבינלאומית לרכב (FIA). ג'קי סטיוארט, שזכה באליפות בעונה הקודמת הודיע על פרישה בסיום העונה ולא ניסה להגן על תוארו. אמרסון פיטיפלדי וקליי רגזוני הגיעו למרוץ סיום העונה כמתמודדים על התואר. רגזוני איבד מקומות בשל בעיות טכניות ופיטיפלדי, שסיים רביעי, זכה בתואר. קבוצת מקלארן זכתה בתואר הקבוצתי בפעם הראשונה. פיטיפלדי, רוני פטרסון וקרלוס ראוטמן ניצחו שלושה מרוצים כל אחד. ג'ודי שכטר וניקי לאודה ניצחו שני מרוצים. רגזוני ודני האלם ניצחו מרוץ אחד. האלם פרש בסיום העונה. במהלך העונה מצאו שני נהגים את מותם: פטר רבסון נהרג באימון לקראת גרנד פרי דרום אפריקה והלמוט קונינג נהרג במהלך גרנד פרי ארצות הברית, מרוץ סיום העונה. עונת 1974 הייתה העונה הראשונה בה הנהגים התחרו עם מספר מכונית קבוע לאורך כל העונה כולה. המספרים התבססו על מקומן של הקבוצות בסיום עונת 1973. הנהג שזכה באליפות הורשה לשנות את מספר הרכב ל-1. בן זוגו לקבוצה היה יכול לשנות את המספר ל-2. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון שבע התוצאות הטובות מתוך שמונת המרוצים הראשונים בעונה ושש התוצאות הטובות מתוך שבעת המרוצים האחרונים בעונה. הטבלה כוללת רק נהגים שצברו נקודות במהלך העונה בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות. מדיה וקבצים בנושא פורמולה 1 עונת 1974 בוויקישיתוף תוצאות מרוצי העונה, באתר Formula1.com סיכום העונה, באתר MotorSport Magazine
טקס פרסי נשר הזהב הרוסי ה-19

טקס פרסי נשר הזהב ה־19 עבור הישגים בתחום הקולנוע והטלוויזיה הרוסיים לשנת 2020 התקיים ב־22 בינואר 2021 בביתן הראשון של מתחם קונצרן הסרטים מוספילם. המועמדים הוכרזו ב-28 בדצמבר 2020. ועדת הפרס בחנה סרטים שהוקרנו ברוסיה מה-1 בנובמבר 2019 עד 31 באוקטובר 2020 וכן סדרות טלוויזיה ששודרו מ-1 בספטמבר 2019 עד 31 באוקטובר 2020. סרטים זרים שהיו מועמדים היו רק כאלה שהוקרנו ברוסיה מ-1 בנובמבר 2019 עד 1 בדצמבר 2020. את מרב המועמדויות קיבל סרט הדרמה ההיסטורית "ברית ההצלה" עם 14 מועמדויות. הבמאית סבטלנה דרוז'ינינה קיבלה את הפרס המיוחד על תרומה לקולנוע הרוסי. פרס שהוענק לה על ידי סבטלנה חודצ'נקובה וסרגיי גרמש מטעם האקדמיה הרוסית לקולנוע. 7 פרסים / 14 מועמדויות: ברית ההצלה 3 פרסים / 6 מועמדויות: יומן המצור 1 פרסים / 10 מועמדויות: סטרלצוב 1 פרסים / 5 מועמדויות: חברים יקרים! 1 פרסים / 4 מועמדויות: על הקרח 2 1 פרסים / 1 מועמדויות: מרחב השירה: בוריס סלוצקי / One Mango, Please / בעלת הר הנחושת / קלשניקוב / דוקטור ליגה / 1917 0 / 3 מועמדויות: על הקצה 0 / 2 מועמדויות: פלישה 2 פרסים / 2 מועמדויות: מזנק 1 פרסים / 3 מועמדויות: דיפלומט 1 פרסים / 1 מועמדויות: ספינת אודסה 0 / 3 מועמדויות: תלמידתו של מסינג דמיטרי קרילוב אמר בהתייחס לטקס כי "זו בושה עבור ולדימיר נאומוב (נשיא האקדמיה הלאומית לפרס נשר הזהב) ואישים בולטים אחרים שבחנו את הזבל הרגעי מניקיטה מיכאלקוב. [פשוט] הבל ההבלים" זינאידה פרונצ'נקו ביקרה את העובדה שהסרט ברית ההצלה", שספג ביקורות על נאמנות לאירועים ההיסטוריים, היה מועמד ב-14 קטגוריות שונות. כך גם הסרט "סטרלצוב שזכה בפרס עבודת העריכה הטובה ביותר. פורסמו המועמדים לטקס פרסי נשר הזהב 2020. דיווח רשמי (ברוסית) הטקס באתר Smotrim.ru «Блокадный дневник», «Лёд-2» и «Стрельцов» номинированы на «Золотой орёл» Лауреатов кинопремии «Золотой орёл» планируют назвать 22 января Объявлены номинанты на премию «Золотой орёл» «Холоп» не вошёл в шорт-лист премии «Золотой орел — 2020» Фильм «Союз спасения» получил 14 номинаций на премию «Золотой орел — 2020» Bison מבקרי קולנוע צוחקים על מועמדים לנשר הזהב